Az MTA Miskolci Területi Bizottság Klubja tisztelettel meghívja

az „Akadémiai Esték” sorozat következő rendezvényére:

Katona Csaba

(tudományos munkatárs, ELKH BTK TTI)

A turáni átoktól a COVID-ig

Összeesküvéselméletek a történelemben

Mátyás királyt megmérgezték, Zrínyi Miklós nem vadászbaleset, hanem merénylet áldozata lett ellen, Görgey Artúr elárulta a szabadságharcot, a trianoni béke a szabadkőművesek műve stb. – mind olyan történelmi „ismeretek”, amelyek széles körben elterjedtek, sokan vallják és azonosulnak azokkal, pedig a történettudomány régóta vitatja, hogy egyáltalán megtörténhettek-e, próbálja felhívni a figyelmet a források és a vélt események logikai hiányosságaira. Hogyan keletkeznek és mitől válnak sokak meggyőződésévé ezek a történelmi tévhitek, mitől lettek ennyire népszerűek, és hogyan viszonyuljon a történész szakma az újratermelődő nézetekhez – erre keresi a válaszokat az előadó.

A rendezvény helye és időpontja:

MAB székház (Miskolc, Erzsébet tér 3.)

2022. február 9. (szerda) 17.00

Fazekas Csaba a MAB Klubtanács elnöke